CELEX: 32011D0020
Language: et
Date: 2011-11-16 00:00:00
Title: 2011/789/EL: Euroopa Keskpanga otsus, 16. november 2011 , millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord (EKP/2011/20)

2.12.2011   
            
            
               ET
            
            
               Euroopa Liidu Teataja
            
            
               L 319/117
            
         EUROOPA KESKPANGA OTSUS,
   16. november 2011,
   millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord
   (EKP/2011/20)
   (2011/789/EL)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 3.1 ja 12.1 ning artikleid 17, 18 ja 22,
   võttes arvesse Euroopa Parlamendi ja nõukogu 19. mai 1998 direktiivi 98/26/EÜ arvelduse lõplikkuse kohta makse- ja väärtpaberiarveldussüsteemides, (1) eelkõige selle artiklit 10,
   võttes arvesse 21. aprilli 2010 suunist EKP/2010/2 TARGET2-Securities kohta, (2) eelkõige selle artikli 4 lõike 2 punkti d ja artiklit 15,
   võttes arvesse 19. märtsi 2009 otsust EKP/2009/6 TARGET2-Securities programmi juhatuse asutamise kohta (3),
   ning arvestades järgmist:
   
               (1)
            
            
               Suunise EKP/2010/2 artikkel 15 kehtestab väärtpaberite keskdepositooriumi (CSD) juurdepääsukriteeriumid TARGET2-Securities (T2S) teenustele.
            
         
               (2)
            
            
               Vajalik on kehtestada CSD T2S teenustele juurdepääsu taotlemise ning CSD viiendast juurdepääsukriteeriumist erandi taotlemise kord,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kasutatakse järgmisi mõisteid:
   1)   „hindamisaruanne” (assessment report)– kirjalik dokumentatsioon, mis sisaldab: a) CSD teisele juurdepääsukriteeriumile vastavust hindavate asjakohaste pädevate asutuste poolt koostatud aruanne ja b) CSD enesehinnang vastavuse kohta CSD esimesele, kolmandale, neljandale ja viiendale kriteeriumile;
   2)   „keskpank” (central bank)– Euroopa Keskpank, liikmesriikide, mille rahaühik on euro, keskpangad (RKPd), liikmesriikide, mille rahaühik ei ole euro, RKPd (edaspidi „euroalavälised RKPd”), mis tahes Euroopa Majanduspiirkonna (EMP) keskpank või asjakohane pädev asutus (edaspidi „EMP keskpank”) ning mis tahes EMP-välise riigi keskpank või asjakohane pädev asutus (edaspidi „muu keskpank”), kui sellise euroalavälise RKP, EMP või muu keskpanga vääring vastab suunise EKP/2010/2 artiklis 18 sätestatud kasutamise tingimustele;
   3)   „CSD esimene juurdepääsukriteerium” (CSD access criterion 1)– suunise EKP/2010/2 artikli 15 lõike 1 punktis a sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et Euroopa Väärtpaberiturujärelevalve Asutust on CSDst teavitatud vastavalt direktiivi 98/26/EÜ artiklile 10 või, EMP-välise riigi CSD puhul, kui nad tegutsevad liidus kehtiva õigusraamistikuga samaväärsel alusel;
   4)   „CSD teine juurdepääsukriteerium” (CSD access criterion 2)– suunise EKP/2010/2 artikli 15 lõike 1 punktis b sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et CSD on saanud pädevatelt asutustelt positiivse hinnangu Euroopa Keskpankade Süsteemi / Euroopa Väärtpaberiturujärelevalve Komitee (edaspidi „EKPS/CESRi”) soovituste osas väärtpaberiarveldussüsteemide kohta (4);
   5)   „CSD kolmas juurdepääsukriteerium” (CSD access criterion 3)– suunise EKP/2010/2 artikli 15 lõike 1 punktis c sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et nõudmisel teeb CSD teistele T2Si CSDdele kättesaadavaks iga väärtpaberi / rahvusvahelise väärtpaberite identifitseerimisnumbri, mille emitent või tehniline emitent on asjaomane CSD;
   6)   „CSD neljas juurdepääsukriteerium” (CSD access criterion 4)– suunise EKP/2010/2 artikli 15 lõike 1 punktis d sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et CSD võimaldab teistele T2Si CSDdele võrdsetel alustel üldist haldusteenust;
   7)   „CSD viies juurdepääsukriteerium” (CSD access criterion 5)– suunise EKP/2010/2 artikli 15 lõike 1 punktis e sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et CSD võimaldab teistele T2Si CSDdele keskpangarahas arvelduste teostamist juhul, kui vastav vääring on T2Sis esindatud;
   8)   „asjakohased pädevad asutused” (relevant competent authorities)– keskpangad ja reguleerivad asutused, kellele on antud konkreetse CSD järelevaatamis- ja/või järelevalvepädevus ning kes on kohustatud hindama CSDde vastavust kohaldatavatele tunnustatud standarditele;
   9)   „otseosaleja” (directly connected party)– T2Si osaleja, kellel on olemas tehnilised võimalused saada juurdepääs T2Si ning kasutada väärtpaberiarveldusteenuseid ilma, et CSD peaks toimima tehnilise liidesena;
   10)   „T2Si osaleja” (T2S Party)– T2Si arveldustega seotud tegevuse läbiviimiseks CSDga T2Sis lepingulist suhet omav juriidiline isik, mõnel turul ka füüsiline isik, kes ei pruugi ilmtingimata olla avanud CSDs väärtpaberikontot;
   11)   „T2Si programmi juhatus” (T2S Programme Board)– suunise EKP/2010/2 artiklis 2 määratletud eurosüsteemi juhtorgan, mis moodustatakse vastavalt otsusele EKP/2009/6, või selle õigusjärglane;
   12)   „T2Si nõuanderühm” (T2S Advisory Group, AG)– suunise EKP/2010/2 artiklis 7 määratletud üksus;
   13)   „vääringu kaasamise leping” (Currency Participation Agreement, CPA)– eurosüsteemi ja euroalavälise RKP või vääringu, mis ei ole euro, eest vastutava asutuse vahel sõlmitav leping, mille eesmärgiks on keskpangarahas väärtpaberitehingute arveldamine vääringutes, mis ei ole euro.
   Artikkel 2
   Sisu ja kohaldamisala
   1.   Suunise EKP/2010/2 artiklis 15 sätestatud viit kriteeriumi, mille alusel võimaldatakse CSDdele juurdepääs T2S teenustele (edaspidi „CSD viis juurdepääsukriteeriumi”), rakendatakse käesoleva otsuse artiklites 3 kuni 5 sätestatud korras ning vastavalt käesoleva otsuse lisas toodud eeskirjadele.
   2.   Käesolevat otsust ei kohaldata otseosalejate suhtes, kes omavad CSDdega lepingulist suhet.
   Artikkel 3
   Avalduste esitamise kord
   1.   T2S teenuste taotlemiseks peab CSD esitama: a) avalduse EKP nõukogule ja b) hindamisaruande CSD üleminekul T2Sile.
   2.   Hindamisaruandes esitatakse tõendid selle kohta, et CSD vastab T2Sile ülemineku hetkel CSD viiele juurdepääsukriteeriumile, ja märgitakse iga CSD juurdepääsukriteeriumi rakendamise määr vastavalt järgmistele kategooriatele: „vastav”, „osaliselt vastav” ja „ei kohaldu”, ning tuuakse välja CSD põhjendused, selgitused ja asjakohased tõendid.
   3.   T2Si programmi juhatus teeb nimetatud dokumentide põhjal EKP nõukogule ettepaneku CSD poolt esitatud T2S teenustele juurdepääsu taotluse kohta. Ettepaneku koostamisel võib T2Si programmi juhatus paluda avalduse esitanud CSD-lt selgitusi ning esitada küsimusi.
   4.   Pärast T2Si programmi juhatuse ettepaneku esitamist teeb EKP nõukogu CSD taotluse kohta otsuse ning edastab selle CSD-le kirjalikult hiljemalt kahe kuu jooksul alates: a) avalduse kättesaamise kuupäevast või b) kuupäevast, mil anti vastus T2Si programmi juhatuse mis tahes taotlusele saada selgitusi või anda vastuseid lõike 3 alusel. Kui EKP nõukogu avalduse tagasi lükkab, peab ta oma otsust põhjendama.
   Artikkel 4
   CSD viiendast juurdepääsukriteeriumist erandi taotlemise kord
   1.   CSD võib esitada taotluse CSD viiendast juurdepääsukriteeriumist erandi tegemiseks CSD eriomase tegevuse või tehnilise olukorra tõttu.
   2.   Eranditaotluse hindamiseks esitab CSD T2Si programmi juhatusele taotluse ning tõendid järgmiste asjaolude kohta:
   
               a)
            
            
               erandit taotletakse äärmistelt väikese arveldusmahu tõttu, võttes arvesse CSD-le ühe kuu jooksul laekunud „ülekanne makse vastu” korralduste päeva keskmise kogumahu proportsiooni, ning nende tehingute T2Sis arveldamise kulud oleksid CSD jaoks liiga suured;
            
         
               b)
            
            
               CSD on võtnud tarvitusele tehnilised ja operatsioonide kaitsemeetmed kindlustamaks, et erand jääb allapoole punktis a sätestatud künnist.
            
         
               c)
            
            
               CSD on teinud kõik endast sõltuva, et CSD viiendat juurdepääsukriteeriumi täita.
            
         3.   Pärast eespool osutatud eranditaotluse saamist:
   
               a)
            
            
               T2Si programmi juhatus edastab CSD taotluse koos omapoolse eelhinnanguga T2S nõuanderühmale;
            
         
               b)
            
            
               T2S nõuanderühm annab T2Si programmi juhatusele asjakohast nõu viivitamata ja piisavalt aegsasti, et nõuandeid saaks arvesse võtta;
            
         
               c)
            
            
               pärast T2S nõuanderühma nõuannete saamist koostab T2Si programmi juhatus lõpliku hinnangu ning esitab selle koos kõikide kaasdokumentidega EKP nõukogule;
            
         
               d)
            
            
               EKP nõukogu teeb eranditaotluse kohta põhjendatud otsuse;
            
         
               e)
            
            
               T2Si programmi juhatus teavitab CSDd ja T2S nõuanderühma EKP nõukogu põhjendatud otsusest kirjalikult.
            
         4.   Vääringu kaasamise lepingu sõlminud ning väljaspool T2Si keskpangarahas rahapoliitika operatsioonide arveldamise valinud keskpanga poolt määratud CSD peab väljaspool T2Si keskpangarahas rahapoliitika operatsioonide arveldamiseks esitama eranditaotluse. Sellisel juhul tehakse erand eeldusel, et: a) eurosüsteemile on esitatud kogu vajalik teave arvelduste tehnilise teostamise kohta ja b) arveldamisega ei kaasne T2Si muutmise vajadus ning see ei mõjuta T2Si negatiivselt. Määraval keskpangal palutakse esitada oma arvamus eranditaotluse kohta.
   5.   CSD, kelle suhtes on tehtud erand, esitab T2Si programmi juhatusele kord kuus aruande, mis tõendab, et CSD vastab jätkuvalt erandi tegemise tingimustele, sealhulgas lõike 2 punkti a alusel kokku lepitud künnise osas. CSD, kelle suhtes on tehtud erand vastavalt lõikele 4, esitab T2Si programmi juhatusele kord kuus olukorra kohta aruande.
   6.   Kui CSD, kelle suhtes on tehtud erand, ületab kuue kuu jooksul pidevalt lõike 2 punkti a alusel kokku lepitud künnist, tühistab EKP nõukogu erandi selle mittevastavuse tõttu CSD viiendale juurdepääsukriteeriumile ning T2Si programmi juhatus teavitab sellest CSDd.
   7.   Pärast erandi tühistamist võib CSD esitada uue eranditaotluse vastavalt käesolevas artiklis sätestatud korrale.
   8.   Kriisiolukorras, mis võib mõjutada riigi finantsstabiilsust või asjaomase keskpanga ülesannet tagada oma vääringu usaldusväärsus ja mille tõttu on asjaomase riigi keskpank sunnitud tegema kriisijuhtimiskava raames erakorralisi arveldusi, esitab nimetatud keskpanga poolt määratud CSD T2Si programmi juhatusele taotluse ajutise erandi tegemiseks CSD viiendast juurdepääsukriteeriumist, ning võib ajutiselt arveldamiseks kasutada teisi kanaleid. EKP nõukogu teeb nimetatud taotluse kohta põhjendatud otsuse, võttes arvesse asjaomase keskpanga arvamust CSD viiendast juurdepääsukriteeriumist ajutise erandi tegemise aluseks oleva olukorra kohta. Asjaomane keskpank esitab T2Si programmi juhatusele vähemalt kord kuus olukorra hinnangu aruande.
   Artikkel 5
   CSD viiele juurdepääsukriteeriumile vastavuse kestvus
   1.   CSD, kellel on juurdepääs T2S teenustele, peab pärast T2S-le üleminekut pidevalt vastama CSD viiele juurdepääsukriteeriumile ning:
   
               a)
            
            
               tagama eelkõige iga-aastase ja asjakohaselt dokumenteeritud usaldusväärse enesehinnangu abil, et ta vastab jätkuvalt CSD esimesele, kolmandale, neljandale ja viiendale juurdepääsukriteeriumile. Enesehinnangule lisatakse viimane asjakohase pädeva asutuse hinnang vastavuse kohta teisele kriteeriumile.
            
         
               b)
            
            
               viivitamata esitama T2S programmi juhatusele asjakohase pädeva asutuse viimase korralise või erakorralise hinnangu tema vastavuse kohta CSD teisele juurdepääsukriteeriumile;
            
         
               c)
            
            
               taotlema asjaomase CSD süsteemi oluliste muutuste korral asjakohase pädeva asutuse uut hinnangut tema vastavuse kohta CSD teisele juurdepääsukriteeriumile;
            
         
               d)
            
            
               teatama T2S programmi juhatusele sellest, et asjakohase pädeva asutuse hinnangus või enesehinnangus on tuvastatud mittevastavus mõnele CSD viiest juurdepääsukriteeriumist;
            
         
               e)
            
            
               T2S programmi juhatuse nõudmisel esitama hindamisaruande, mis tõendab, et ta vastab endiselt mõnele CSD viiest juurdepääsukriteeriumist.
            
         2.   T2S programmi juhatus võib läbi viia oma hindamise ja jälgida vastavust CSD viiele juurdepääsukriteeriumile või nõuda teavet CSD-lt, välja arvatud CSD teise juurdepääsukriteeriumi osas. Kui T2S programmi juhatus otsustab, et CSD ei vasta ühele CSD viiest juurdepääsukriteeriumist, algatab ta suunise EKP/2010/2 artikli 16 alusel CSDdega sõlmitud lepingutes sätestatud menetluse.
   Artikkel 6
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Frankfurt Maini ääres, 16. november 2011
      
         
            EKP president
         
         Mario DRAGHI
      
   
   
      (1)  EÜT L 166, 11.6.1998, lk 45.
   
      (2)  ELT L 118, 12.5.2010, lk 65.
   
      (3)  ELT L 102, 22.4.2009, lk 12.
   
      (4)  Avaldatud Euroopa Väärtpaberiturujärelevalve Asutuse veebilehel www.esma.europa.eu.
   
      LISA
      
         VÄÄRTPABERITE KESKDEPOSITOORIUMI VIIE JUURDEPÄÄSUKRITEERIUMI ÜKSIKASJALIKUD RAKENDUSEESKIRJAD
      
      Käesolevas lisas kasutatakse järgmisi mõisteid:
      —   „üldine haldusteenus” (basic custody service)– kolmanda isiku väärtpaberite ja muude finantsinstrumentide hoidmine ja haldamine isiku poolt, kellele on usaldatud vastavate ülesannete täitmine. Sellisteks teenusteks on väärtpaberite hoidmine, hoitavate väärtpaberite intresside ja dividendide jaotamine ning nende väärtpaberitega seotud äriõiguslike toimingute töötlemine;
      —   „investor-CSD” (investor CSD)– väärtpaberite keskdepositooriumi (CSD) suhete kontekstis CSD, kes avab CSDde vaheliste väärtpaberitehingute arveldamiseks konto teises CSDs (emitent CSDs);
      —   „emitent-CSD” (issuer CSD)– CSD, kus väärtpabereid emitendi nimel emiteeritakse ja laiali jaotatakse. Emitent-CSD vastutab äriõiguslike toimingute töötlemise eest emitendi nimel. Emitent-CSD peab investor-CSDde nimel arvet väärtpaberite ülekannete kohta investor-CSDdele;
      —   „tehniline emitent-CSD” (technical issuer CSD)– investor-CSD, kes hoiab väärtpabereid T2Sis mitteosalevas emitent-CSDs ning keda käsitletakse emitent-CSDna T2Si kasutamisel nimetatud väärtpaberite arveldamiseks;
      —   „investeerimisfondide osakud” (investment fund shares)– investeerimisfondi netovara osad, mille investorid saavad kapitaliinvesteeringu vastu.
      I.   CSD esimese juurdepääsukriteeriumi rakendamise üksikasjad
      
      Kriteeriumi suhtes positiivse hinnangu saamiseks vajalikud asjaolud:
      
                  a)
               
               
                  Euroopa Majanduspiirkonna (EMP) riigis asuva CSD puhul peab CSD olema määratud süsteemide nimekirjas, mida peetakse direktiivi 98/26/EÜartikli 10 alusel, ja
               
            
                  b)
               
               
                  EMP-välise riigi CSD puhul peab T2Si programmi juhatuse poolt heaks kiidetud üksus esitama õigusliku arvamuse, mida aeg-ajalt seda arvamust mõjutada võivate oluliste muudatuste korral või T2Si programmi juhatuse taotlusel täiendatakse ning mis kinnitab, et asjaomane CSD tegutseb liidus kehtiva õigusraamistikuga samaväärsel alusel.
               
            II.   CSD teise juurdepääsukriteeriumi rakendamise üksikasjad
      
      Kui CSD ei vasta täielikult EKPS/CESRi soovitustele, teavitab CSD T2Si programmi juhatust kõikidest asjakohastest üksikasjadest ning esitab selgitused ja tõendid EKPS/CESRi soovituste kohta, millele CSD ei vasta. CSD esitab T2Si programmi juhatusele ka asjakohaste pädevate asutuste järeldused hindamisaruandes. Hindamisaruandes toodud järeldused töötatakse läbi asjakohase T2S teenustele juurdepääsu taotlemise ja CSD viiele juurdepääsukriteeriumile pideva vastavuse korra alusel. Kui CSD, kellel on juurdepääs T2S teenustele, ei vasta enam CSD viiele juurdepääsukriteeriumile, algatab T2Si programmi juhatus CSDdega sõlmitud lepingutes sätestatud menetluse.
      CSD vastab sellele CSD juurdepääsukriteeriumile, kui:
      
                  a)
               
               
                  EMP riigis asuva CSD puhul on asjakohased pädevad asutused andnud CSD-le EKPS/CESRi soovituste alusel positiivse hinnangu ja
               
            
                  b)
               
               
                  EMP-välises riigis asuva CSD puhul on asjakohased pädevad asutused andnud CSD-le EKPS/CESRi soovituste või samaväärsete standardite (näiteks asjakohase pädeva asutuse sisestandardite või CPSS/IOSCO soovituste (1)) alusel positiivse hinnangu. Viimati nimetatud juhul peab T2Si programmi juhatusele või EKP nõukogule esitama tõendid, et on hinnatud CSD vastavust sisuliselt ja olemuselt sarnaste standardite alusel.
               
            Kui asjakohase pädeva asutuse hinnang sisaldab konfidentsiaalset informatsiooni, esitab CSD vastavuse tõendamiseks üldkokkuvõtte või hindamisaruande järeldused.
      III.   CSD kolmanda juurdepääsukriteeriumi rakendamise üksikasjad
      
      CSD, kellel on juurdepääs T2S teenustele, ei ole kohustatud hoidma kõiki oma kontosid ja saldosid T2Sis iga väärtpaberi/ISINi kohta, mille ta on emiteerinud või mille tehnilise emitent-CSDna ta tegutseb. Siiski peab CSD tegema väärtpaberi/ISINi kättesaadavaks ilma lisatasude ja viivitusteta ning lepingu alusel, mis ei sätesta ebamõistlikke tingimusi investor-CSD kasutajate päringutele T2Sis. Investeerimisfondi osakute emitentidele kohalduvate piiriüleste tehingute õiguslike piirangute tõttu ei pruugi mõned investeerimisfondi osakud olla emitent-CSDs arve avanud investor-CSD-le automaatselt kättesaadavad.
      Emitent-CSD peab vastama riigisisesele õigusraamistikule, kuid ei või edasi kanda nimetatud raamistiku kohaldamisega seotud kulusid teistele CSDdele T2Sis. Selle nõude eesmärk on tagada, et riigisisesele õigusraamistikule vastamise kulud jäävad kohalikeks kuludeks ning et CSDsid koheldakse võrdselt. Lisaks aitab see nõue suurimal võimalikul määral ühtlustada arveldamist T2Sis.
      Emitent-CSD peab vastama riigisisesele õigusraamistikule, ent on kohustatud toetama juurdepääsu taotlevat investor-CSDd ning ei või nõuda arveldamise eest lisatasusid. Mis tahes viivitus, mis on seotud riigisisese õigusraamistiku vastavusega, kehtib võrselt kõikide osapoolte suhtes.
      Investor-CSD võib asjaomaselt emitent-CSD-lt või tehniliselt emitent-CSD-lt taotleda väärtpaberit/ISINi, mis ei ole veel T2Sis kättesaadav. Sellise taotluse saamisel sisestab emitent-CSD või tehnilise emitent-CSD väärtpaberi andmed T2Si ning teeb andmed kättesaadavaks eurosüsteemi poolt CSDdele ja keskpankadele esitatavates tegevusjuhistes (Manual of Operational Procedures) määratletud aja jooksul.
      Kui investor-CSD on sõlminud nõutava lepingu, avab emitent-CSD investor-CSD-le viivitamata konkreetse väärtpaberi/ISINi jaoks vähemalt ühe väärtpaberikonto. Väärtpaberikonto avamisest ja investor-CSD-le väärtpaberitele juurdepääsu võimaldamisest keeldumist käsitletakse mittevastavusena CSD kolmandale juurdepääsukriteeriumile.
      Investor-CSD peab teavitama T2Si programmi juhatust igast juhtumist, mil emitent-CSD ei vasta CSD kolmandale juurdepääsukriteeriumile. Mittevastavuse laadi ja ilmnemise põhjal tuvastab T2Si programmi juhatus, kas emitent-CSD mittevastavus on pidev, ning sellisel juhul kohaldatakse suunise EKP/2010/2 artikli 16 alusel CSDdega sõlmitud lepingutes sätestatud menetlust.
      IV.   CSD neljanda juurdepääsukriteeriumi rakendamise üksikasjad
      
      CSD neljas juurdepääsukriteerium vastab „Süsteemidele juurdepääsu ning nende koostalitlusvõime juhendile”, (2) mille kohaselt peab investor-CSDdele tagama juurdepääsu emitent-CSD teenustele mis tahes muule emitent-CSD tavaosalejale kehtestatud tingimustega võrdsetel tingimustel.
      Selleks, et investor-CSD saaks osutada emitent-CSD poolt emiteeritud väärtpaberite arveldamise teenuseid, peab investor-CSD osutama oma osalejatele asjaomaste väärtpaberite üldist haldusteenust. T2S pakub raha ja väärtpaberite keskpangarahas arveldamise teenust, mille puhul osutatakse üldist haldusteenust väljaspool T2Si.
      Emitent-CSD peab vastama T2Si äriõiguslike toimingute allrühma standarditele (3) ja kõikidele asjakohastele T2S standarditele või turutavadele.
      Investor-CSDd koheldakse võrdsetel alustel mis tahes muu emitent-CSD kliendiga. Emitent-CSD ei tohi kehtestada tehnilisi tõkkeid ega pakkuda investor-CSDdele üldisele haldusteenusele juurdepääsuks soodustingimusi.
      V.   CSD viienda juurdepääsukriteeriumi rakendamise üksikasjad
      
      CSD viienda juurdepääsukriteeriumi rakendamisel tagatakse otsese ja kaudse osalusega turgudele võrdsed tingimused. Otseosalusega turul tegutsev CSD võib põhimõtteliselt T2Sile üle minna kas kõikide oma väärtpaberikontode T2Si integreerimisega või mitmetasandilise mudeli abil, mille puhul nii tehnilise osaleja kontod T2Sis kui lõppinvestori kontod jäävad kohalikku CSD platvormi. CSD viies juurdepääsukriteerium on täielikult täidetud, kui otseosalusega turg otsustab kõik oma väärtpaberiturud T2Siga integreerida ja neid T2Sis hoida. Kui otseosalusega turg otsustab aga T2Sile ülemineku mitmetasandilise mudeli kasuks, peab T2Si programmi juhatuse hinnang seonduvate T2S-siseste ja -väliste protsesside kohta CSD viienda juurdepääsukriteeriumi olemust arvesse võttes osutama, kas kõnealusel turul on vaja taotleda erandit CSD viiendast juurdepääsukriteeriumist.
      
         (1)  Makse- ja arveldussüsteemide komitee (CPSS) / Rahvusvahelise Väärtpaberijärelevalve Organisatsiooni tehnilise komitee (IOSCO) soovitused väärtpaberiarveldussüsteemide kohta, avaldatud Rahvusvaheliste Arvelduste Panga veebilehel www.bis.org.
      
         (2)  „The Access and Interoperability Guideline”, 28. juuni 2007, mis määratleb süsteemidele juurdepääsu ja nende koostalitlusvõime põhimõtted ja tingimused vastavalt tegevusjuhendile, avaldatud Euroopa Komisjoni veebilehel http://ec.europa.eu.
      
         (3)  Avaldatud Euroopa Keskpanga veebilehel www.ecb.europa.eu.